stanford-oval/wikipedia huggingface dataset:
טיטי נחושתי
מאפיינים

אורכו של הטיטי הנחושתי עד 80 סנטימטרים כשחצי מהאורך מהווה הזנב ומשקלו 1 קילוגרם. פרוותו של הטיטי שעירה ובצבע אדום נחושתי (זה מקור שמו של הקוף) כשהזנב בצבע שחור-לבן. הטיטי הנחושתי פעיל ביום. בלילה ואפילו ביום שכמזג האוויר חם מדי הטיטי נח על העצים. הטיטי הנחושתי חי בקבוצות גדולות הכוללות את הזכר, הנקבה והצאצאים שלהן. לעיתים הם חיים בקבוצות הכוללות גם קופים אחרים כמו מרמוסטים וקופי טמרין. הטיטי הנחושתי חי ביערות הגשם של אמריקה הטרופית וניזון בעיקר מפירות יער, עלים, פירות הפיקוס, חרקים וביצים. עונת הרבייה היא מיולי עד נובמבר ולאחריה נולד צאצא אחד לאחר 4 חודשי היריון. תוחלת החיים של הטיטי הנחושתי בטבע אינה ידועה אך בשבי תוחלת החיים היא עד 26 שנים. הטורפים של הטיטי הנחושתי כוללים עופות דורסים גדולים כמו ההרפיה (עוף), עיט נצי אורמטי, עיט גואני מצויץ, בזי יערות, חנקיים כמו רב-חנק אזמרגדי ורב חנק מצוי, יגוארים והסמור טאירה.
הערות שוליים

↑  טיטי נחושתי באתר הרשימה האדומה של IUCN
טובי לאונרד מור

| --- | --- |
אין תמונה חופשית
 לידה:  27 באפריל 1981 (בן 43) סידני, אוסטרליה אוסטרליה 
 מדינה:  אוסטרליה
 תקופת הפעילות:  מ-2005
 מקום לימודים:  St Virgil's College  המכון הלאומי לאמנות דרמטית 
 בת זוג:  מישל ורגרה מור
 פרופיל ב-IMDb
 
טובי לאונרד מור (באנגלית: Toby Leonard Moore; נולד ב-26 באפריל 1981) הוא שחקן אוסטרלי, המוכר בעיקר מהופעותיו בתפקיד ויקטור בסרט "ג'ון וויק" (2014), בדמות ג'יימס וסלי בסדרה של נטפליקס "דרדוויל" (2015), ובתפקיד בריאן קונרטי בסדרה של רשת שואוטיים "מיליארדים" (2016–היום).
ביוגרפיה

מור נולד בסידני ב-1981. בגיל 11 עבר עם משפחתו להובארט שבטסמניה, שם למד בסנט וירג'יל קולג'. הוא בנה של השחקנית והמדבבת רובין מור. מגיל צעיר רצה להיות שחקן והופיע בתיאטרון בהובארט. בהמשך למד במכון הלאומי לאמנות הדרמה (NIDA) בסידני.
בקולנוע הופיע מור בתחילה בדיבוב באנגלית של סרטים בסינית. ב-2009 לוהק לתפקיד קטן בסדרת הטלוויזיה "בית הבובות" של ג'וס וידון. ב-2010 הופיע במיני-סדרה "הפסיפיק" על תקופת מלחמת העולם השנייה. ב-2015 גילם את ג'יימס וסלי, יד ימינו וחברו הטוב של וילסון פיסק, בסדרה "דרדוויל". ב-2016 החל מור לשחק בתפקיד התובע בריאן קונרטי בסדרת הטלוויזיה "מיליארדים".
חיים אישיים

מור נשוי לשחקנית האוסטרלית מישל ורגרה מור, והם חיים בעיר ניו יורק.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 | ההבטחה | The Promise | ווהאן | דיבוב |
| 2006 |  | Rob-B-Hood | תמנון | דיבוב |
| 2007 |  | Taxi 4 | אמיליין קוטנט-קרבלק | דיבוב |
| 2007 |  | Murder in the Outback | פול פלקוניו | סרט טלוויזיה |
| 2014 | ג'ון ויק | John Wick | ויקטור |  |
| 2020 | מאנק | Mank | דייוויד או. סלזניק |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 | בית הבובות | Dollhouse | וולטון | סדרת טלוויזיה |
| 2010 |  | Legend of the Seeker | הנסיך פיירן | בפרק "Torn" |
| 2010 | הפסיפיק | The Pacific | סמל סטון | מיני-סדרה |
| 2010 |  | Underbelly: The Golden Mile | סמל דייב |  |
| 2010 | שוטרים בדם | Blue Bloods | דיק ריד | בפרק "Re-Do" |
| 2012 |  | NYC 22 | ניק ריינולדס | בפרק "Playing God" |
| 2013 | באנשי | Banshee | כריסטופר הנסון | בפרק "The Rave" |
| 2014 |  | Robot Chicken | פיטר פן / פי פאטל (דיבוב) | בפרק "Victoria's Secret of NIMH" |
| 2014 | צווארון לבן | White Collar | קאובוי בוטס |  |
| 2015 | דרדוויל | Daredevil | ג'יימס וסלי | סדרת טלוויזיה |
| 2016–הווה | מיליארדים | Billions | בריאן קונרטי | סדרת טלוויזיה |
| 2017 |  | Bull | מר אנדרו וית'רו | בפרק "What's your number?" |
| 2021 |  | The Unusual Suspects | ג'ורדן ווטרס | מיני-סדרה |
| 2023 |  | Bay of Fires |  | 4 פרקים |
הערות שוליים

↑  "Ayelet Zurer, Bob Gunton, Toby Leonard Moore & Vondie Curtis Hall Joins Marvel's Daredevil For Netflix". Marvel.com. נבדק ב-5 ביולי 2015. {{cite web}}:  (עזרה)
↑  SCHERSTUHL, ALAN. "Marvel's Daredevil, on Netflix, Plods Promisingly Toward Comic-Book Glory". Houston Press. נבדק ב-5 ביולי 2015. {{cite web}}:  (עזרה)
↑  Siegel, Lucas. "NYCC 2014: Marvel's DAREDEVIL on Netflix Panel LIVE! Rosario Dawson is CLAIRE TEMPLE, More". Newsarama. נבדק ב-5 ביולי 2015. {{cite web}}:  (עזרה)
↑  "TasWeekend: Devil in disguise". The Mercury. 18 במאי 2015. נבדק ב-28 בספטמבר 2015. {{cite news}}:  (עזרה)
↑  Lee, Ben. "Showtime's Billions adds Kerry Condon and Toby Leonard Moore". Digital Spy. נבדק ב-5 ביולי 2015. {{cite web}}:  (עזרה)
↑  "Next big things". The Sydney Morning Herald. 2 בדצמבר 2012. נבדק ב-29 בספטמבר 2015. {{cite news}}:  (עזרה)
| --- | --- |
בקרת זהויות :  NLI: 987007350265605171  LCCN: no2011000416  VIAF: 166734726   WorldCat (עם VIAF): 166734726
חסיאל ריברו

| --- | --- |
אין תמונה חופשית
 לידה:  31 באוקטובר 1993 (בן 30) הוואנה, קובה 
 עמדה:  סנטר 
 דראפט:  לא נבחר, 2015
 קבוצות כשחקן
 2014–2015 2015–2018 2018–2019 2019–2021 2021–2023 2023–:  קפיטלינוס אסטודיאנטס קונקורדיה בוקה ג'וניורס סן פבלו בורגוס ולנסיה מכבי תל אביב
 הישגים כשחקן
 2 זכיות בליגת האלופות בכדורסל (2020, 2021)  חמישיית העונה השנייה בליגת האלופות (2021)  חמישיית העונה בליגת העל הספרדית בכדורסל (2021)  חמישיית העונה בליגת העל הארגנטינאית (2019)  מלך הסלים בליגת העל הארגנטינאית (2019)  אליפות קובה (2015)  MVP של ליגת העל הקובנית (2015)  MVP של גמר ליגת העל הקובנית (2015)  מלך הסלים של ליגת העל הקובנית (2015)
 
חסיאל ריברו פרננדס (בספרדית: Jasiel Rivero Fernández; נולד ב-31 באוקטובר 1993) הוא כדורסלן קובני המשחק בעמדות הפאוור פורוורד והסנטר במכבי תל אביב מליגת העל בכדורסל והיורוליג.
קריירה מקצועית > ארגנטינה (2015–2019)

לאחר ששיחק בנוער במדי קפיטלינוס דה הוואנה מהליגה הקובנית ערך ריברו את הופעת הבכורה המקצועית שלו ב-1 בינואר 2016 במדי אסטודיאנטס קונקורדיה (אנ'). בעונת 2018/19 שיחק במדי בוקה ג'וניורס (אנ') מליגת העל הארגנטינאית (אנ').
קריירה מקצועית > סן פבלו בורגוס (2019–2021)

ב-9 בספטמבר 2019 חתם ריברו בסן פבלו בורגוס מליגת ה-ACB הספרדית, ומילא חלק משמעותי בשתי הזכיות של הקבוצה בליגת האלופות בכדורסל ב-2020 וב-2021, אז גם נבחר לחמישיית העונה השנייה.
קריירה מקצועית > ולנסיה (2021–2023)

ב-15 ביולי 2021, על אף התעניינות מצד מועדונים כמו פנאתינאיקוס, חתם ריברו בוולנסיה מהליגה הספרדית והיורוליג, והתאחד עם מאמנו בבורגוס, ז'ואן פניארויה.
קריירה מקצועית > מכבי תל אביב (2023–הווה)

ב-30 ביולי 2023 חתם ריברו לעונה אחת עם אופציה לעונה נוספת במכבי תל אביב מליגת העל בכדורסל והיורוליג.
קריירה בנבחרת הלאומית

ריברו ייצג את קובה באליפות האמריקות בכדורסל 2015, והעמיד ממוצעים של 18.8 נקודות, 6.5 ריבאונדים ו-0.5 אסיסטים.
הערות שוליים

↑  עמרי מנהיים, ‏האריס נבחר לחמישיית העונה בליגת האלופות, באתר ערוץ הספורט, 5 במאי 2021
↑  Panathinaikos showing strong interest in Jasiel Rivero, Eurohoops, ‏7 ביולי 2021
↑  Jasiel Rivero leaves Burgos, signs with Valencia, Eurohoops, ‏15 ביולי 2021
↑  עמרי מנהיים, ‏צהוב חדש: מכבי תל אביב החתימה את חסיאל ריברו, באתר ערוץ הספורט, 30 ביולי 2023
↑  פרופיל, באתר אליפות האמריקות בכדורסל 2015
טיטוס פומפוניוס באסוס

טיטוס פומפוניוס באסוס (בלטינית: T. Pomponius Bassus) היה איש צבא רומאי ומשנת 90 עד 93 לספירה שימש כנציב יהודה ומפקד הלגיון העשירי פרטנסיס. בשנת 94 לספירה נתמנה לקונסול.
תולדות חייו

טיטוס פומפוניוס באסוס היה האיש הראשון מהמשפחה שלו שנכנס לסנאט. בשנת 80 היה הלאגט של המושל (פרו-קונסול) של אסיה, מרקוס אולפיוס טראיאנוס, אביו של הקיסר לעתיד טראיאנוס. כלאגט של הפרו-קונסול של פרובינקיית אסיה, באסוס היה ככל הנראה ממעמד הפריאטורים. עברו 10 שנים בין קבלת מעמד פרייטור ועד להגיעו פרובינקיית יהודה. למרות שלא ידוע אילו תפקידים הוא עבר, הוא היה חייב לפחות לפקד על לגיון או למשול בפרובינקיה פרייטורית.
משנת 90 עד 93 לספירה שימש כנציב יהודה ומפקד הלגיון העשירי פרטנסיס. לאחר שירותו בפרובינקית יהודה, בשנת 94 לספירה נתמנה לתפקיד של קונסול ביחד עם לוקיוס סיליוס דקינוס מ-1 בספטמבר 94 עד לסוף דצמבר 94. לרוב בזמן הקונסולט, הקונסולים שירתו ברומא עצמה לכל התקופה, אולם באסוס הוצב כמושל של גלטיה-קפדוקיה במרכז אנטוליה לפני אוקטובר 94, כנראה בגלל מות המושל לוקיוס אנטיסיטוס רוסיקוס. באסוס נשאר בפרובינקיה אחרי המוות של דומיטיאנוס בספטמבר 96, ואף אחרי מותו של נרווה בסוף ינואר 98, רק בשנת 100 תחת טראיאנוס הוא חזר לרומא. השירות הארוך בקפדוקיה (6 שנים, בעוד ששירות נורמלי אורך בין שנתיים לשלוש שנים), מצוי כנראה בהסבר פוליטי. מיד לאחר חזרתו לרומא, טראיאנוס מינה את באסוס כאחראי על אספקת התבואה לרומא, תפקיד חשוב בשלטון האימפרילי הרומאי. באסוס פרש מחיים פוליטיים בשנת 104 לספירה. אין מידע על שארית חייו.
לקריאה נוספת

W. Eck, H.M. Cotton, B. Isaac, A Newly Discovered Governor of Judaea in a Military Diploma from 90 CE, In: Israel Museum Studies in Archeology 2, 2003, pp. 17–31.
R. K. Sherk, Roman Galatia: the governors from 25 BC to AD 114, ANRW II.7.2, (1980), pp. 1014–1016
הערות שוליים

↑  AE 1991, 1507
↑  W. Eck, H.M. Cotton, B. Isaac, A Newly Discovered Governor of Judaea in a Military Diploma from 90 CE, In: Israel Museum Studies in Archeology 2, 2003, pp. 17-31.
↑  PIR 2 P 705
↑  PIT 2 A 765
↑  CIL VI 1492 = ILS 6106
| מושלים בפרובינקיית יהודה / סוריה פלשתינה |
| --- | --- | --- |
| מגלות ארכלאוס עד המלך אגריפס (41-6 לספירה) | מגלות ארכלאוס עד המלך אגריפס (41-6 לספירה) |  |
| פראיפקטים | קופוניוס (9-6) • מרקוס אמביבולוס (12-9) • אניוס רופוס (15-12) • ואלריוס גראטוס (26-15) • פונטיוס פילאטוס (36-26) • מארקלוס (37-36) • מארולוס (41-37) |  |
| ממות אגריפס עד פרוץ המרד הגדול (66-44 לספירה) | ממות אגריפס עד פרוץ המרד הגדול (66-44 לספירה) |  |
| פרוקוראטורים | קספיוס פאדוס (46-44) • טיבריוס יוליוס אלכסנדר (48-46) • ונטידיוס קומאנוס (52-48) • אנטוניוס פליקס (60-52) • פורקיוס פסטוס (62-60) • לוקיוס אלבינוס (64-62) • גסיוס פלורוס (66-64) |  |
| בזמן המרד הגדול (70-66 לספירה) | בזמן המרד הגדול (70-66 לספירה) |  |
| מושלים זמניים | אספסיאנוס • טיטוס • מרקוס אנטוניוס יוליאנוס (תאריכים לא ידועים) |  |
| מחורבן בית שני עד דיכוי פולמוס קיטוס (117-70 לספירה) | מחורבן בית שני עד דיכוי פולמוס קיטוס (117-70 לספירה) |  |
| מושלים בדרגת פרו-פראייטורים | סקסטוס וטולנוס קריאליס (71-70) • סקסטוס לוקיליוס באסוס (73-71) • לוקיוס פלביוס סילבה (81-73) • סלווידנוס (אנ') (86-81) • פומפיוס לונגינוס (90-86) • טיטוס פומפוניוס באסוס (93-90) • סקסטוס הרמטידיוס קמפנוס (96-93) • סקסטוס אטיוס סוברנוס (?) • טיבריוס קלודיוס אטיקוס הרודס (אנ') (102-99) • גאיוס יוליוס קוודראטוס באסוס (105-102) • פומפיוס פלקו (108-105) • טיבריאנוס (117-114 לספירה) |  |
| מפולמוס קיטוס עד סוף מרד בר כוכבא (136-117 לספירה) | מפולמוס קיטוס עד סוף מרד בר כוכבא (136-117 לספירה) |  |
| מושלים בדרגת פרו-קונסולים | לוסיוס קווייטוס (118-117) • מרקוס טיטיוס לוסטריקוס ברוטיאנוס (120-118) • לוקיוס קוסוניוס גאלוס (122-120) • פאקיוס גארגיליוס אנטיקואוס (125-122) • קווינטוס טיניאוס רופוס (133-130) • יוליוס סוורוס (136-133) |  |
| סוריה-פלשתינה: מסוף מרד בר כוכבא (234-136 לספירה) | סוריה-פלשתינה: מסוף מרד בר כוכבא (234-136 לספירה) |  |
| מושלים בדרגת פרו-קונסולים | קאלפורניוס אטיליאנוס (סביב 139) • דומיטיוס סנקה (סביב 142) • ד. ואליוס פידוס (סביב 150) • קוינטיאנוס (סביב 152) • דומיטיוס קורבולו (151-154) • דקימוס סיוס סנקה (157-155) • מקסימוס לוקיליאנוס (סביב 160) • יוליוס קומודוס (165-162) • פלויוס בואתוס (עד 170/169) • ארוקיוס קלרוס (שנות ה-70) • יוליוס לפידיאנוס (סביב 186) • מרקוס אולפיוס ערביאנוס (אמצע שנות ה-90) • מרקוס יוניוס מקסימוס (199-198) |  |
חוות רוח

חוות רוח בדרום קליפורניה
חוות הרוח וייטלי, חוות הרוח היבשתית בגדולה ביותר בבריטניה
חוות רוח ימית סמוך לקופנהגן
חוות רוח היא מתחם שבו פועלות יחדיו טורבינות רוח אחדות לשם ייצור חשמל. חוות רוח משתנות בגודלן, מחוות שבהן פועלות טורבינות רוח מעטות, לכאלה שבהן פועלות מאות טורבינות רוח. ישנן חוות רוח יבשתיות וחוות רוח ימיות.
חוות רוח יבשתיות גדולות פועלות בסין, בהודו ובארצות הברית. ההספק של חוות רוח גדולה מגיע לאלפי מגוואט. בדצמבר 2020 פעלה חוות הרוח הימית הגדולה בעולם בבריטניה, עם 174 טורבינות רוח, בהספק כולל של 1,218 מגוואט.
כיוון שאינן צורכות דלק בפעולתן, חוות רוח נחשבות למקור טוב לאנרגיה ירוקה. עם זאת, גם לחוות רוח השפעה סביבתית, כאשר הן מתפרסות על שטח נרחב, גורמות לפגיעה בבתי גידול ועוד.
למיקום של חוות רוח יש השפעה מהותית על מידת הצלחתה. המיקום נקבע לפי מהירות הרוח השוררת בו, אך גם לפי נגישות לרשת החשמל, נגישות פיזית לאתר ומחירי החשמל המקומיים. ככל שהמהירות הממוצעת של הרוח גבוהה יותר, כך תגדל יצירת החשמל בטורבינת הרוח, ותהיה כדאית יותר מבחינה כלכלית. תנאי הרוח האידיאליים הם זרימה יציבה ונטולת מערבולות של רוח מכיוון מסוים. מבחינה זו, מעברי הרים הם מיקום אידיאלי לחוות רוח, משום שהם מכוונים את הרוחות לכיוון יחיד. לאיתו מקום מתאים לחוות רוח, מבחינת משטר הרוחות שבו, מסייע אטלס רוחות, תוך אישוש המידע באמצעות מדי רוח ושבשבות.
מאפיין חשוב בתכנון של חוות רוח הוא המרחק בין טורבינות הרוח. כאשר הטורבינות קרובות מדי זו לזו, הטורבינות שבחזית מול הרוח בולמות את הרוח לטורבונית שמאחוריהן. מאידך, רווחים גדולים בין הטורבינות מגדילים את השטח הכולל הנדרש לחוות הרוח, ואת דרכי הגישה והכבלים הנדרשים. המרחק המקובל בין טורבינות היא פי 3.5 מקוטר המדחף של הטורבינה.
יתרונות וחסרונות בהפקת חשמל מאנרגיית הרוח > יתרונות

בחוות רוח עלות הפקת חשמל נמוכה, עקב הניצול של אנרגיה זמינה. רוח אינה עולה כסף, ולא נדרש דבר כדי ליצור אותה. למעשה, העלויות העיקריות הכרוכות בהפקת החשמל בחוות רוח הן עלויות התכנון וההקמה של החווה. השקעה ראשונית זו עשויה להיות כדאית, משום שתהליך ייצור החשמל והתפעול השוטף זולים. עקב פשטות המערכת כמות התקלות בה נמוכה יחסית.
יתרון נוסף הוא שאנרגיה חלופית זו אינה מזהמת את הסביבה ואינה מכלה מחצבים כמו תחנות כוח מבוססות דלק דוגמת פחם, נפט וגז טבעי. טורבינות רוח אינן פולטות גזים מזהמים כמו טורבינות ששורפות גז למשל. טורבינות רוח אינן פולטות חום לסביבה ואינן מוציאות אוויר חם מאוד (בטמפרטורה של כמה מאות מעלות) ששורפות מיידית בעלי כנף העוברים בסביבת תחנות הכוח הקונבנציונליות.
חשמל זמין בשעות שיא - ישנם זרמי רוח בשעות צריכת השיא בחורף כאשר יש סופות והפרשי טמפרטורות הגורמים לשקעים ורמות ברומטריות, אשר גורמים לרוחות חזקות. אלה הן בדיוק השעות שבהן מפעילים את החימום בבתים ויש צריכת שיא. יתרה מכך, היכולת לקיים מתקני ייצור באופן מדולארי מאפשר קרבה של המתקנים ובכך הבטח אספקה ברמה גבוהה יותר ואמינה יותר לצרכנים.
בארצות בהן מותקנות חוות רוח בים ישנם זרמי אוויר קבועים בשעות קבועות ולכן ניתן לקבל גרף ייצור קבוע ואמין בהתאם לצרכים וכן ניתן גם לבצע אדפטציה של שעות פעילות התעשייה לשעות בהן האנרגיה מופקת, בכך להוזיל את עלויות הייצור באופן משמעותי.
יתרונות וחסרונות בהפקת חשמל מאנרגיית הרוח > חסרונות

הפקת חשמל מרוח מזיקה לסביבה פחות מייצור חשמל בתחנות כוח קונבנציונליות, אולם חוות הרוח משפיעות על הסביבה בתוכה הן פועלות. המפגעים העיקריים המיוחסים לניצול אנרגיית הרוח הם: רעש, פגיעה בנוף, בטיחות, פגיעה בבעלי חיים, עלות החומרים באנרגיה ופגיעה בניצול קרקעות. החששות העיקריים הם מפני הרעש שיוצרים להבי טורבינות הרוח, הפגיעה בנוף והנזק לבעלי חיים. כמו כן ישנם מחקרים שהוכיחו שלחוות גדולות ישנה השפעה שלילית על האקלים ולשימוש מאסיבי בטורבינות בינוניות יכולה להיות השפעה על האקלים הקרוב. להלן פירוט של החסרונות ופתרונותיהם:
בפעולתה של טורבינת רוח נוצרים שני סוגים של רעש: רעש מכני ורעש אווירודינמי. הרעש המכני נגרם על ידי פעולת המערכת (גנרטור, מסבים) ועוצמתו מושפעת מגודל המערכת. הרעש האווירודינמי נגרם על ידי תנועת הלהבים באוויר, והוא תלוי בגודל הלהבים ובצורתם. ניתן להפחית את עוצמת הרעש האווירודינמי באמצעות התאמת צורת הלהבים ובחירת אתרים מתאימים מבחינת זרימת הרוח, המרוחקים ממקומות יישוב. כשממקמים חוות רוח במרחק מספיק מהיישוב (1–2 ק"מ) אין שום השפעה של הרעש ביישוב.
השפעת טורבינות הרוח על עופות נחקרה במדינות המנצלות אנרגיה של הרוח. הנושא החשוב ביותר היה התנגשויות של עופות בטורבינות, אולם נבחנו גם ההשלכות על תזונת הציפורים וקינונן. הסכנה לציפורים צומצמה במידה ניכרת באמצעות הגדלת הלהבים והקטנת מהירותם, על מנת שייראו בעיני הציפורים במעופן. כמו כן הותקנו סולמות פנימיים וחיווט תת-קרקעי כדי למנוע קינון ציפורים על המתקנים.
שאלת הפגיעה בנוף היא סובייקטיבית מעיקרה, אבל את ההתנגדות הגדולה ביותר מעוררות חוות רוח הבולטות לעין באזורים גבוהים בהרים. חלק מהגורמים המשפיעים על המראה ניתנים לוויכוח: המרחק מהמתבונן, מספר הטורבינות הנראות בשלמותן או בחלקן, סוג הטורבינות, גודלן וצבען, מספר הלהבים ומהירות סיבובם, תנאי האור וסידור הטורבינות באתר. בחינה אובייקטיבית של גורמים אלו יכולה לסייע להפחית את השפעות חוות הרוח על הנוף.
החיסרון העיקרי של ייצור חשמל מאנרגיית רוח נובע מהתלות המוחלטת בנשיבת הרוח.
חיסרון עיקרי נוסף הוא היעדר אמצעי אחסון לחשמל, שהופק בעת שהרוח נשבה בחוזקה. מעריכים שטכנולוגיות עתידיות כגון גלגלי תנופה או מצברי ענק יפתרו את בעיית אחסון החשמל. עם זאת, גם חשמל קונבנציונלי לא ניתן לאחסון מעבר מהספק תפוקה גבוה לנמוך כרוך בבזבוז דלקים רב, ופליטת זיהומים מיותרים.
חיסרון עיקרי נוסף הוא כמות התפוקה: נדרשות הרבה טורבינות על מנת להפיק חשמל בהספק של תחנת כוח שורפת-דלק גדולה.
השפעה על האקלים. חוות רוח יכולות לשנות את מאפייני זרימת האוויר ועוצמתו, ובכך להשפיע על הסביבה הקרובה והרחוקה, הן ברמות החום והקור, והן במשקעים, על ידי שינוי מקום ירידת הגשם, ושינוי בעוצמת הגשם והטל.
הערות שוליים

↑  "World's largest offshore wind farm fully up and running". offshorewind.biz. 30 בינואר 2020. נבדק ב-27 בדצמבר 2020. {{cite web}}:  (עזרה)
↑  השפעה של רעש מטורבינות רוח על חיות בר – התייחסות בתהליכי תכנון, באתר אקולוגיה וסביבה, ‏2021-07-14
1 2  מחקר על השפעות חוות רוח על האקלים העולמי
| אנרגיה מתחדשת |
| --- | --- | --- |
| אנרגיה סולארית | תא פוטו-וולטאי • פאנל סולארי • מגדל שמש • טורבינה סולארית • ארובת שרב (טכנולוגיה מוצעת) • בריכת שמש • דוד שמש • לייזרים שאובי-שמש • הליוסטט • תנור שמש |  |
| אנרגיית רוח | טורבינת רוח • טחנת רוח |  |
| אנרגיית מים | אנרגיה הידרואלקטרית • תחנת כוח הידרואלקטרית • אנרגיית גלים • אנרגיית גאות ושפל • טחנת מים • מבטשה • אנרגיה שאובה |  |
| כוחות נוספים | דלק ביולוגי (ביו דיזל) • ביוגז • אנרגיה גאותרמית |  |
| --- | --- |
בקרת זהויות :  NLI: 987007563760305171  BnF: cb13615338j (data)  GND: 4543294-6  LCCN: sh97003604  NKC: ph127388
טבח דיסטומו

תבליט באנדרטה שהוקמה בדיסטומו לזכר הטבח
טבח דיסטומו (ביוונית: Σφαγή του Διστόμου) הוא טבח שביצעו חיילי האס אס בתושבי דיסטומו, עיר במרכז יוון 105 ק"מ צפון-מערבית לאתונה, במהלך מלחמת העולם השנייה.
מהלך האירועים

עם הפלישה לנורמנדי ב-6 ביוני 1944 הגבירו הפרטיזנים היוונים את התקפותיהם על הגרמנים. במקום שהתה הדיוויזיה המשוריינת ה-4 של האס אס.
בבוקר 10 ביוני 1944 נע טור משוריין לעבר דיסטומו. בדרך החיילים פתחו באש על איכרים, הרגו חמישה ושבו שנים עשר כבני ערובה. ההוראות שקיבלו היו: על כל גרמני הרוג יש להרוג 50 יוונים, ועל עשרה גרמנים הרוגים יש לחסל כפר שלם.
השיירה נעצרה במרכז העיירה, והכומר המקומי נחקר על הימצאות פרטיזנים באזור. משלא קיבלו תשובות לשאלותיהם, השאירו במקום כוחות שנועדו להפחיד את האוכלוסייה, והטור עזב את דיסטומו. קילומטרים ספורים מהעיירה הותקפו כלי הרכב על ידי כוח פרטיזנים גדול. בקרב נהרגו 40 גרמנים.
השיירה חזרה לדיסטומו. 12 בני הערובה הוצאו מייד להורג בפומבי, וניתנה הוראה לבצע טבח בתושבי העיירה כנקמה. הגרמנים חדרו לבתים והרגו כל מי שנקרה בדרכם, מתינוקות שטרם הוטבלו ועד לזקנים. הבתים נשדדו ונשרפו.
בסך הכול נהרגו 218 אזרחים.
הכרה והנצחה

באותו יום ממש אירע הטבח בכפר הצרפתי אורדור-סור-גלאן, ובדיוק שנתיים לפני כן אירע הטבח בכפר הצ'כי לידיצה. ב-10 ביוני נערכות אזכרות בשלושת המקומות האלה.
ממשלת גרמניה לא הכירה באחריות לטבח דיסטומו - כמו גם לטבח בקלבריטה - והאחראים לכך לא נענשו.
במקום אנדרטת זיכרון ומוזיאון בו מוצגים גולגולות ועצמות של הנרצחים.
טיטוס קווינטיוס קריספינוס

| --- | --- |
 לידה:  המאה ה־3 לפנה״ס 
 פטירה:  208 לפנה״ס פוליה, רומא העתיקה 
 מדינה:  רומא העתיקה 
 תפקיד:  פראיטור (209 לפני הספירה–209 לפני הספירה)  קונסול (208 לפני הספירה–208 לפני הספירה)  סנאטור ברומא העתיקה (ערך בלתי־ידוע–ערך בלתי־ידוע)  לגאטוס (213 לפני הספירה–212 לפני הספירה) 
 
טיטוס קווינטיוס קריספינוס (בלטינית: Titus Quinctius Crispinus‏; ? - 208 לפנה"ס) היה מגיסטראט רומאי שפעל בזמן המלחמה הפונית השנייה ונהרג במהלך התקלות עם צבאו של חניבעל.
ביוגרפיה

הוא נזכר לראשונה כקצין בצבאו של מרקוס קלאודיוס מרקלוס, לקראת סוף שנת 213 לפנה"ס מרקלוס שחרר את סגנו אפיוס קלאודיוס פולכר כדי שיוכל להשתתף בקונסולאט של השנה הבאה, ומינה את קריספינוס כסגנו החדש.
פרידריך מינצר מזהה אותו עם אותו טיטוס קווינטיוס קריספינוס שאודותיו מספר טיטוס ליוויוס סיפור מוזר שהתרחש בשנת 212 לפנה"ס: לקריספינוס היה ידיד קמפני בשם באדיוס. באותה תקופה בסיוע התעמולה של חניבעל, התמרדו הקמפנים נגד רומא אולם קריספינוס סבר שבאדיוס עדיין חבר שלו. באדיוס ניגש על המוצבים הרומאיים וביקש לקרוא לקריספינוס. קריספינוס סבר שבאדיוס מעוניין בשיחת חברים רגילה, ועל כן הגיע לבדו בלי שומרים. כאשר הוא הגיע, הזמין אותו באדיוס להפתעתו לדו-קרב. קריספינוס השיב שהוא לא מעוניין, מכיוון שהוא עדיין רואה בבאדיוס חבר. בתגובה, החל באדיוס להתגרות בו בגלוי, כינה אותו פחדן והצטרף אל הקמפנים המורדים. קריספינוס התייעץ עם מפקדיו ולאחר שקיבל אישור מהם נענה להזמנה של באדיוס, אולם לא הרג אותו בקרב אלא רק הפיל אותו מסוסו ולקח את מגנו. בניגוד למינצר, החוקר רוברט בראוגטון מאמין כי מדובר בשתי דמויות שונות.
הוא נזכר שוב במהלך אותה שנה כאחד מקציניו של מרקלוס במהלך המצור על סירקוסאי. הוא נבחר כפראיטור בשנת 209 לפנה"ס, ובמסגרת תפקידו זה הוא קיבל פיקד על הכוח שהוצב באזור העיר קפואה. בשנת 208 לפנה"ס נבחר לתפקיד הקונסול יחד עם מפקדו לשעבר מרקוס קלאודיוס מרקלוס. במסגרת תפקידם, השניים חנו באזור טראנטום והטילו מצור על לוקרי. הם נהגו בחוסר זהירות וחניבעל הצליח להניס אותם משם. קריספינוס התאחד עם צבאו של מרקלוס, והשניים התכוננו להתקפה על מחנהו של חניבעל. אולם כאשר השניים יצאו לסיור שגרתי מלווים בקומץ פרשים, הם נפלו למארב קרתגי מתוכנן היטב. מרקלוס נהרג וקריספינוס נפצע קשה. חניבעל לקח כשלל את החותמת של מרקלוס, וניסה לנצל אותה כדי לכבוש מחדש את העיר סלאפיה. הוא כתב איגרת וחתם עליה בשם מרקלוס. באיגרת הוא הורה על החלפת חיל המצב הרומאי בעיר. הוא הלביש קבוצת לוחמים דוברי לטינית במדי הצבא הרומאי, ושלח אותם לעיר, אולם קריספינוס, שהכיר את הטקטיקות החביבות על חניבעל, הזהיר מראש את מפקדי חילות המצב שמרקלוס מת. מפקד חיל המצב של סלאפיה נתן לחיילי חניבעל להיכנס לעיר ולאחר מכן טבח בהם.
קריספינוס היה פצוע קשה, והצליח אך בקושי להגיע אל ונוסיה ומשם לדווח מה אירע. הסנאט הרומי ביקש ממנו להגיע לרומא כדי לנהל את הבחירות של השנה הבאה, אולם הוא השיב שפצעיו אינם מאפשרים לו זאת, ולכן בלית ברירה מינה דיקטטור שינהל את הבחירות במקומו. הוא מת מפצעיו מאוחר יותר באותה שנה. על פי חלק מהגרסאות בטראנטום ועל פי גרסאות אחרות בקמפניה. היה זה מאורע חסר תקדים בו שני קונסולים מכהנים נהרגים בהיתקלות קטנה.
לקריאה נוספת

Serge Lancel, Hannibal, Blackwell, במקור יצא בצרפת ב-1995, תורגם לאנגלית בשנת 1998.
Goldsworthy, Adrian (2003). The Fall of Carthage, Cassel Military Paperbacks.
הערות שוליים

↑  טיטוס ליוויוס, ספר עשרים וארבעה, 39.
↑  טיטוס ליוויוס, ספר עשרים וחמישה, 18.
↑  טיטוס ליוויוס, ספר עשרים וחמישה, 26.
↑  טיטוס ליוויוס, ספר עשרים ושבעה, 6.
↑  טיטוס ליוויוס, ספר עשרים ושבעה, 7.
↑  טיטוס ליוויוס, ספר עשרים ושבעה, 21.
↑  טיטוס ליוויוס, ספר עשרים ושבעה, 26.
↑  פלוטרכוס, "חיי מרקלוס", 29.
↑  .Goldsworthy p. 237
↑  טיטוס ליוויוס, ספר עשרים ושבעה, 29.
↑  טיטוס ליוויוס, ספר עשרים ושבעה, 33.
חוות קשואלה

| --- | --- |
אין תמונה חופשית
 טריטוריה:  יהודה ושומרון
 מחוז נוסף:  מחוז יהודה ושומרון
 עיר אם:  גוש עציון
 תאריך ייסוד:  2012
 גובה:  875 מטרים
 אוכלוסייה:  ‏
  ‑ בחווה:  2  משפחות (2016)
 קואורדינטות:  31°40′44″N 35°06′04″E﻿ / ﻿31.6788°N 35.1012°E﻿ / 31.6788; 35.1012
  מפת מיקום  מפה מפורטת   (למפת הרי ירושלים מוגדלת) חוות קשואלה(למפת הרי ירושלים רגילה) חוות קשואלה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חוות קשואלה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חוות קשואלה  he tabBackground:;tabBorder:#aaa;defaultTab:0;
חוות קשואלה היא מאחז וחווה חקלאית השוכנת ביער הל"ה, דרומית ליישוב גבעות, על מורדותיו המערביים של גוש עציון. החווה קרויה על שם לוחם הפלמ"ח יעקב זרחי, שכינויו היה "קשואלה", אשר נועד להיות חלק ממחלקת הל"ה ונפל בקרב הקסטל.
החווה הוקמה בשנת 2012 על ידי המועצה האזורית גוש עציון וקק"ל בתמיכת משרד הביטחון, במטרה למנוע השתלטות של הפלסטינים הגרים בסמוך, ובנוסף לכך גם על מנת להגן על היער מכריתה בלתי חוקית. בחווה גרות שתי משפחות במבנים ארעיים.
היסטוריה

בשנת 1969, עם חידוש ההתיישבות היהודית בגוש עציון, נטעו קק"ל ותושבי כפר עציון יער אורנים גדול על שטח של כ-8,000 דונם, שנקנה בראשית המאה ה-20 על ידי שמואל הולצמן, יוזם הקמת גוש עציון. היער ניטע במטרה ליצור רצף גאוגרפי בין גוש עציון לישובי השפלה ועמק האלה.
ב-שנות ה-90 החל דילול של היער, עקב כריתה בלתי חוקית של עצי היער בידי ערבים תושבי הסביבה, שכרתו רבבות עצים תוך שימוש בציוד כבד. שטחים רבים השייכים לקק"ל ושהיו חלק מהיער נעקרו ואז הפכו לכרמי זיתים של תושבי הסביבה. ניסיונות של צה"ל והמנהל האזרחי להפסיק את ההרס לא הועילו.
לקראת סוף כהונתו כשר ביטחון סייר אהוד ברק במקום, והורה על הקמת חווה חקלאית ביער, כדי להגן על האזור. המועצה האזורית בשיתוף פעולה עם קק"ל הוציאה את הרעיון לפועל. במאי 2012 (ה' בסיוון תשע"ב) עלתה החווה לקרקע. המקימים היו שתי משפחות צעירות מהישוב אלון שבות, שגרו תחילה באוהלים צבאיים, ללא חיבור למים או לחשמל. כעבור שנה עברו המשפחות לאוהלים גדולים הבנויים כחממות, והמקום חובר למים ולחשמל. מאז הקמת החווה פחתו באופן ניכר הכריתות הבלתי חוקיות ותפיסות הקרקע האסורות בשטחי קק"ל שסביב החווה.